Í verkefninu er fjallað um leiðsögn um Hóla í Hjaltadal, Hólaskóg og Gvendarskál. Farið er ítarlega í fræðilega og almenna þætti um leiðsögn og hvernig haga ber henni og framkvæma. Um tvær leiðsagðar ferðir er að ræða. Fyrri ferðin er um Hólastað sjálfan og mannvirki sem þar eru. Sú seinni er um Hólaskóg og Gvendarskál með upphafsstað á Hólum. Seinni ferðin er lengri en sú um Hólastað. Auk fræðilegrar umfjöllunar er handrit að leiðsögn fyrir báðar ferðirnar. Í handritinu eru pistlar um ýmiss efni sem tengjast Hólum. Þar er einnig greint frá hvernig haga ber leiðsögn í báðum ferðum og hvaða pistil skuli nota til leiðsagnar þar sem stansað er. Til skýringar eru einnig myndir og kort.
Ferðamálafræði, Hólar í Hjaltadal, Ferðamenn, Skipulagsmál
Networked Digital Library of Theses and Dissertations